Ankesagen vedrørende årligt bortfald af samvær i forbindelse med lands nytår
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
DOM

afsagt den 1. april 2022

Sagen er behandlet for lukkede døre.

Sag BS-1855/2022-VLR
(4. afdeling)

Mor
(advokat Nicolai Kryger)

mod

Far
(advokat Signe Worsøe Horstmann)

Familieretten i Esbjerg har den 20. december 2021 afsagt dom i 1. instans (sag
BS-28853/2021-ESB).

Landsdommerne Lisbeth Kjærgaard, Annette Dellgren og Helle Krogager
Rasmussen har deltaget i ankesagens afgørelse.

Påstande
Mor har nedlagt følgende påstande:

Principalt: Indstævnte, Fars, ordinære samvær bortfalder i en periode på op til 6
uger, og efter Barn er påbegyndt sko-le i op til 4 uger, hvert år i perioden januar-
februar, såfremt Mor er udrejst med Barn i forbindelse med Lands nytår.

Subsidiært: Fars ordinære samvær bortfalder i en periode fast-sat af retten
længere end 2 uger hvert år i perioden januar-februar, såfremt



/

2

Mor er udrejst med Barn i forbin-delse med Lands nytår.

Far har påstået dommen stadfæstet.

Supplerende sagsfremstilling
Der er for landsretten fremlagt en statusudtalelse fra Barns vuggestue og
børnehave.

Forklaringer
Parterne har afgivet supplerende forklaring.

Mor har forklaret, at hun forstår dansk og også taler det. Hun taler både engelsk,
dansk og Sprog med Barn. Barn forstår og taler Sprog. Efter byrettens dom har
Far haft samvær med Barn tirsdag og torsdag hver uge og fra fredag til søndag
hver anden uge. Barn er glad for samværene, men han vil også gerne hjem til
hende. Barn er begyndt i børnehave den 1. marts 2022. Efter at han lige havde
vænnet sig til det, går det godt. Når Barn er hos hende, kan han godt lide at lege
med andre børn. I børnehaven har han lidt sværere ved at omgås de andre børn,
som ikke altid behandler ham godt. Han går derfor lidt i selvforsvar. Det er hun i
dialog med børnehaven om. I december 2021 blev hun chokeret over byrettens
dom, og det påvirkede hende. Hun græd meget, og det fortalte hun i børnehaven,
så de kunne være opmærksomme på eventuelle reaktioner hos Barn. I dag er hun
tilbage til sit normale liv. Barn trives godt for tiden.

Hun mener, at det vil være for kort tid at have Barn med til Lands nytår i 2 uger.
I Danmark har man 6 ugers ferie, og hun vil gerne samle alle dis-se dage for at
kunne tage Barn med til Land for at fejre nytår, som er en meget stor højtid i
Land. Det er der alle familiemedlemmer samles. Flyvetu-ren til og fra Land kan
tage op til 4 dage. Derefter kan der gå op til en uge med at vænne sig til at være i
Land. For at se familiemedlemmerne og også se kulturen i Land er det
nødvendigt for dem at rejse rundt i landet. Det er vigtigt for Barn, at han også er
sammen med hendes familie, så han får en god relation til dem, og det er også
vigtigt for ham at lære Lands kultur. Når hun er i Land, bor hun i By 5, men hun
har familie andre steder i Land.

Person 1 og Person 2, som var kontaktpædagog i vuggestuen for Barn, har sagt
til hende, at det ikke vil påvirke Barn at være væk i 8 uger. Der er også børn fra
andre lande, der er væk i længere perioder.

Hvis der er professionelle, der siger, at det vil påvirke Barn at være væk i lang
tid, vil hun lytte til det. Hvis de ansatte i børnehaven fx siger, at hun mak-



/

3

simalt bør være væk med Barn i 2 uger, vil hun rette sig efter det. Den børne-
sagkyndige i byretten sagde, at 3-4 ugers rejse til Land vil være det bedste for
Barn.

Far tager i første række hensyn til sig selv, og ikke til Barn. Far har ikke villet
samtykke til, at Barn fik et pas, hvilket han dog nu har givet tilla-delse til.

Da Barn var 10 måneder, gav Far tilladelse til, at hun kunne tage ham med til
Land i 8 uger. Hun ringede til Far, så han kunne se Barn, og det påvirkede ikke
Fars og Barns relation, at hun og Barn var væk i den periode. Hun mener heller
ikke, at det vil påvirke Barns og Fars forhold negativt, hvis Barn nu er i Land i 6
uger. Hun mener heller ikke, at det vil være et problem i forhold til Barns
relation til de andre børn i børnehaven. Barn har endnu ikke opnået en tæt
tilknytning til børnene i børnehaven. Hvis han er væk i 6 uger, vil han kunne
lege med andre børn. Når Barn er syg, er han ikke på samvær hos Far.

Det er rigtigt, at Barn i starten havde svært ved at indgå i relationen med de
andre børn i børnehaven, men den test, han har fået foretaget, ligger inden for
normalområdet. Efter byrettens dom har Barn ikke holdt ferie, hvor han har
været væk fra børnehaven. Mange af børnene og de voksne i vuggestuen fik
COVID, og hun holdt derfor Barn hjemme i ca. 3 uger, for at han ikke skulle
blive smittet. Han fik dog influenza, mens han var hjemme. Hun ville have holdt
Lands nytår med Barn i år, men det kunne ikke lade sig gøre, dels fordi han var
syg, dels fordi han ikke havde et pas. Efter at Barn kom tilbage til børnehaven
efter de 3 uger, var hans forhold helt normale.

Far har forklaret, at hans samvær med Barn går rigtig godt -også ved
afleveringer. Det er også gået godt med at have Barn på overnat-ning. Lands
nytår var 1. februar 2022. Den 16. januar 2022 sagde Mor, at hun ville tage til
Lands nytår i Sverige. Senere meddelte hun, at det alligevel ikke blev til noget
med turen til Sverige. Mor holder 100% på sin ret til ferie med Barn. Hun har
ændret tilkendegivelser om ferie flere gan-ge.

Barn startede i børnehaven den 1. marts 2022. Det er en integreret institution,
men det er en helt anden afdeling end vuggestuen og med andre pædagoger.
Opstarten er gået fint. Han har været meget fraværende både i vuggestuen og i
børnehaven – ca. 50 %. Mor holdt ham hjemme i 1½ uge på grund af COVID,
resten af tiden har hun begrundet det i noget andet. Det er hans opfat-telse, at
Barn trives i børnehaven, men han har lidt svært med at skabe og fastholde
relationer til de andre børn. Det er også det, der fremgik af en test, der blev lavet
i efteråret, som var gul på en skala med farverne grøn, gul og rød.



/

4

Motorisk og sproglig er han velfungerende, men han har problemer med de
sociale relationer. Det kan han også se, når de er til gymnastik sammen. Han
synes ikke, at Barn forsøger at få opmærksomhed, når de er sammen. Han kan
godt genkende de forhold, som vuggestuen og børnehaven beskriver i ud-
talelsen. Han synes, at det vil være helt forkert at tage Barn ud af børnehaven i 6
uger. Han er i forvejen meget fraværende. Han mener, at det er vigtigt, at Barn er
i børnehaven for at fastholde relationen til de andre børn. Han mener også, at det
vil påvirke deres forhold, hvis Barn var væk i 6 uger. I dag har de en meget
tættere relation end dengang, han var 10 måneder og var i Land med sin mor i 8
uger. Han synes, at to uger vil være passende, hvis Barn skal opretholde sin
relation til børnene i børnehaven og til ham. Han synes også, at det vil være
meget problematisk, hvis Barn skulle være fraværende i 4 uger hvert år, efter han
er startet i skolen – både i de små og store klasser. Han vil ikke afvise, at han vil
acceptere enkelte rejser af længere varighed efter nærme-re aftale.

Den børnesagkyndige i byretten anbefalede generelt maksimalt 3 ugers rejser til
Land. Henset til Barns forhold mener han, at det bør være maksimalt 2 uger. Mor
har planer om at flytte til By 4 i maj 2022, og dermed mi-ster han sit
hverdagssamvær med Barn. Han vil derfor få meget mindre samvær med ham,
og det bliver kun værre, hvis hun tager Barn med til Land i mere end 2 uger. Han
har lige accepteret, at Barn får et pas. Han fik den første sms om pas for et par
uger siden, men han kom fra det, og han kon-taktede også kommunen.

Barns relation til hans familie er god. Det er også vigtigt, at han har en god
relation til sine morforældre. Barn får kendskab til Lands kultur, når han bor hos
sin mor, som også har mange Lands venner. Han synes ikke, at det ville være en
fordel for Barn at være væk fra børnehaven i 4 uger i træk i sommerferien.

Landsrettens begrundelse og resultat
Efter de foreliggende oplysninger om Barn, herunder udtalelsen fra vugge-stuen
og børnehaven, sammenholdt med hans alder tiltrædes det, at det vil væ-re bedst
for Barn, at den periode, hvor Fars samvær med Barn skal bortfalde i forbindelse
med Mors rejse til Land i forbindelse med det Lands nytår, er fastsat til 2 uger.

Landsretten stadfæster derfor familierettens dom med den ændring, at bortfal-det
af ordinært samvær i en periode på op til 2 uger i overensstemmelse med Mors
påstand for landsretten ændres til januar-februar.

THI KENDES FOR RET:



/

5

Familierettens dom stadfæstes med den ændring, at Fars ordi-nære samvær i en
periode på op til 2 uger hvert år i perioden januar-februar bortfalder, såfremt
Mor er udrejst med Barn i forbindelse med det Lands nytår.

Ingen af parterne skal betale sagsomkostninger for landsretten til den anden part
eller til statskassen.



/